CELEX: 32010D0709
Language: sk
Date: 2010-11-22 00:00:00
Title: 2010/709/EÚ: Rozhodnutie Komisie z  22. novembra 2010 , ktorým sa zriaďuje Výbor Európskej únie pre environmentálne označovanie [oznámené pod číslom K(2010) 7961]  Text s významom pre EHP

24.11.2010   
            
            
               SK
            
            
               Úradný vestník Európskej únie
            
            
               L 308/53
            
         ROZHODNUTIE KOMISIE
   z 22. novembra 2010,
   ktorým sa zriaďuje Výbor Európskej únie pre environmentálne označovanie
   [oznámené pod číslom K(2010) 7961]
   (Text s významom pre EHP)
   (2010/709/EÚ)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 66/2010 z 25. novembra 2009 o environmentálnej značke EÚ (1), a najmä na jeho článok 5,
   keďže:
   
               (1)
            
            
               Podľa nariadenia (ES) č. 66/2010 sa kritériá pre environmentálnu značku EÚ stanovia za pomoci Výboru Európskej únie pre environmentálne označovanie (ďalej len „EUEB“).
            
         
               (2)
            
            
               Na to, aby bola schéma environmentálnej značky EÚ prijatá širokou verejnosťou, je nevyhnutné, aby sa členmi EUEB ako zainteresované strany stali environmentálne mimovládne organizácie a spotrebiteľské organizácie spolu s príslušnými orgánmi členských štátov.
            
         
               (3)
            
            
               Rozhodnutie Komisie 2000/730/ES z 10. novembra 2000, ktorým sa zriaďuje Rada pre environmentálne označovanie Európskej únie a jej rokovací poriadok (2), by sa malo nahradiť,
            
         PRIJALA TOTO ROZHODNUTIE:
   Článok 1
   Týmto sa zriaďuje Výbor Európskej únie pre environmentálne označovanie (ďalej len „EUEB“).
   Článok 2
   1.   Členov EUEB vymenuje Komisia.
   2.   Členmi EUEB sú zástupcovia príslušných orgánov každého členského štátu, zástupcovia členského štátu Európskeho hospodárskeho priestoru a zástupcovia týchto organizácií:
   
               a)
            
            
               Európska organizácia spotrebiteľov (BEUC);
            
         
               b)
            
            
               EUROCOOP;
            
         
               c)
            
            
               Európsky úrad pre životné prostredie (EEB);
            
         
               d)
            
            
               Business Europe;
            
         
               e)
            
            
               Európska únia remesla, malého a stredného podnikania (UEAPME);
            
         
               f)
            
            
               EUROCOMMERCE.
            
         3.   Komisia môže podľa potreby zmeniť a doplniť členskú základňu EUEB.
   Článok 3
   1.   Každý člen EUEB určí kontaktnú osobu.
   2.   Zasadnutiam EUEB predsedá predseda tohto výboru.
   3.   EUEB prijme svoj rokovací poriadok na základe konzultácie s Komisiou.
   4.   Komisia hradí členom cestovné náklady a prípadne náklady na stravu a ubytovanie vynaložené v súvislosti s činnosťami EUEB, a to v rozsahu ročného rozpočtu prideleného na takéto náklady.
   Článok 4
   Rozhodnutie 2000/730/ES sa zrušuje.
   Článok 5
   Toto rozhodnutie sa uplatňuje od 1. októbra 2010.
   Článok 6
   Toto rozhodnutie je určené členským štátom.
   
      V Bruseli 22. novembra 2010
      
         
            Za Komisiu
         
         Janez POTOČNIK
         
            člen Komisie
         
      
   
   
      (1)  Ú. v. EÚ L 27, 30.1.2010, s. 1.
   
      (2)  Ú. v. ES L 293, 22.11.2000, s. 24.